stanford-oval/wikipedia huggingface dataset:
קפלה פלאטינה
אדריכלות > לוג'יה, נרתקס וכניסה

בקיר יש שעון מים מאבן שנועד לסמן את השעות התפילה, ועליו חרוטות כתובות ביוונית, לטינית וערבית. עיטורי הפסיפס, שרבים מהם מתוארכים לתיקונים שביצעו השליטים מבית בורבון של תחילת המאה ה-17, מספרים את סיפור דוד ואבשלום: "הלוחמים של דוד תוקפים את הישראלים המורדים", "אבשלום ששיערו סבוך בענפי העץ", "אבשלום נהרג על ידי יואב", "דוד מבכה על מותו של אבשלום", "ניצחון דוד" ו"דוד ושלמה".
על קיר המבואה יש פסיפס נוסף המתאר את הגניוס של פלרמו (אנ') בבגדי מלכות וכאדם בוגר, כשהוא מתואר עם כלב, נחש ועיט, בעלי חיים המסמנים בהתאמה, אלגוריות של נאמנות, הפולש שיש למחוץ, והחופש המיועד, כהאנשה של העיר פלרמו והממלכה הקשורה בה. פניהם של פרננדו הראשון, מלך שתי הסיציליות ומריה קרולינה מאוסטריה מוטבעים במגן בידו של הגניוס.
כל הפסיפסים שעל הקירות החיצוניים משקפים, בצורה של אלגוריות, את ההיסטוריה הדרמטית של הממלכות הנפוליטניות והסיציליאניות בסוף המאה ה-18. כלומר: פלישת צבאות המהפכנים הצרפתים, בריחת משפחת המלוכה מנאפולי לפלרמו, הקמת הרפובליקה הנפוליטנית בעיר נאפולי, המלחמה בין הממשלה הרפובליקנית לסנפדיסטים ושיקום בית בורבון לאחר מכן. בסביבת הנרתקס משמאל נמצא אגן הטבילה בו הוטבלו השליטים ובני משפחת בורבון במהלך הבריחה לפלרמו.
אדריכלות > הצד הפנימי של החזית

על הקיר הפנימי של החזית המערבית יש תערובת של פריטים ושחזורים של פסיפסים שבוצעו בתקופות שונות. לפסיפס של התקופה הנורמנית הקדומה מצטרף כס המלוכה שהורכב ב-1460 בתקופת שלטונו של חואן השני, מלך אראגון. החלק המרכזי שנשלט לחלוטין על ידי כס המלוכה בסגנון רומנסקי, המוגבה ביחס לרצפת הכנסייה, פונה אל הקודש המוגבה לא פחות. הרצפות, המדרגות, הגב ומשענות הידיים מעוטרים בשיבוץ שיש ופסיפסים שבהם שולט סגנון אומנות הריצוף הקוסמאטסקית בהרמוניה עם מוטיבים גאומטריים ופרחוניים ממקור ערבי. כוחו הארצי של המלך נחתם על ידי שלט אצולה שבו מופיעים הסמלים של בית אראגון (אנ') ושל ממלכת סיציליה שביניהם זוג אריות.
כס המלכות
נרתקס
הקיר המערבי
אגן הטבילה
השליחים וישו פנטוקראטור
אדריכלות > הכיפה

במרכז הכיפה נמצא ישו פנטוקראטור, המתואר כשהוא מברך בידו הימנית, וידו השמאלית מחזיקה את ספר הבשורות הסגור, שיחד עם האיורים באפסיס הם בין הפסיפסים העתיקים ביותר המתוארכים למבנה המקורי. הילת הצלב היוונית והגלימות מזכירות את בגדי הטקס של הקיסרים הביזנטיים. ישו נמצא במרכז המעגל ומוקף בשמונה מלאכים, בהם מיכאל, גבריאל, אוריאל, רפאל, ברכיאל, יהודיאל, ושאלתיאל, לבושים בבגדי מלכות, כשהשרביט ביד ימין, סמל הכוח, רבים מהם נושאים את הכדור המעוטר בצלב (Globus cruciger) בשמאל. הפסיפסים מוארים בעזרת שמונה חלונות שהותקנו בבסיס הכיפה. הצבת דמותו של ישו פנטוקראטור בסביבות שונות לא קיימת בשום כנסייה סיציליאנית אחרת. כאן הרעיון של מערכת יחסים מיוחדת בין אלוהים למלוכה, בין מלכים למלך המלכים, מגולם באופן הבולט ביותר.
על הקירות של בסיס הכיפה (tholobate) מצוירים ארבעה נביאים: יוחנן המטביל, שלמה, זכריה הנביא ודוד. מעליהם הראשים של שמונה נביאים אחרים: ישעיהו, ירמיהו, יחזקאל, יונה בן אמיתי, דניאל, משה, אליהו ואלישע כשהם אוחזים במגילות עם ציטוטים ביוונית, המציינים את בואו של המשיח. בגומחות מצוירים ארבעת המבשרים: יוחנן בן זבדי, לוקאס, מרקוס המבשר ומתי. בכרטוש האינציפיט בלטינית של הבשורות בהתאמה.
אדריכלות > אפסיסים

אפסיס ימני: הקפלה של פאולוס הקדוש. לפי הסדר ישנם פסיפסים המתארים את אנה הקדושה ומריה בילדותם, השליח פאולוס, סצנות מלידת ישו, ישו פנטוקראטור עם יד מברכת על חזהו. בבסיס יש פסל שיש המתאר את פטרוס הקדוש, יצירה של ג'ובאני בטיסטה רגוזה שנעשתה בשנת 1726.
אפסיס שמאלי: הקפלה של פטרוס הקדוש המתועדת כקפלה של הסקרמנטים המבורכים. לפי הסדר יש פסיפסים המתארים את יוסף הקדוש עם ישו כנער, השליח פטרוס, הבתולה מריה אוחזת בילד ישו ואנדראס הקדוש.
על הקשת של האפסיס פסיפס בסגנון ביזנטי: הסצנה של הבשורה למרים המיוצגת על ידי המלאך המבשר גבריאל משמאל ומרים, אם ישו מימין. הפסיפס הוכן על ידי האמנים בשירות המלך רוג'רו.
הקירות והקמרון עם קדושים (גרגוריוס הראשון, סילבסטר הראשון), מלאכים (מיכאל, גבריאל), בחלק העליון היונה של רוח הקודש, כמו כן מתוארים חלק מכלי הנשק של ישו (אנ').
ישו פנטוקראטור של כיפת האפסיס אוחז בידו השמאלית את הבשורה הפתוחה בפסוק: " "אֲנִי אוֹר הָעוֹלָם. אִישׁ הַהוֹלֵךְ אַחֲרֵי לֹא יִתְהַלֵּךְ בַּחֹשֶׁךְ, אֶלָּא אוֹר הַחַיִּים יִהְיֶה לוֹ"(הבשורה על-פי יוחנן, ח' 12), כתוב ביוונית על הדף השמאלי ובלטינית בדף הימני. בחלק התחתון של האפסיס האיקונוסטאזיס מייצג את מרים, אם ישו, כשמשמאל פטרוס ומרים המגדלית, ומימין יוחנן המטביל ויעקב בן זבדי. דמויות אחרונות אלו הן תוספות שנעשו בשלהי המאה ה-18 ולכן אינן מכבדות את המסורות הביזנטיות.
אפסיס שמאלי
האפסיס של פטרוס
אפסיס מרכזי
ישו פנטוקראטור
הבתולה על כס המלכות
האפסיס של פאולוס
אפסיס ימני
אדריכלות > תקרה

בנוסף לפסיפסים הביזנטיים, לרצפות מבית הייצור של משפחת קוסמאטי (Cosmati), קפלה פלאטינה מפורסמת בתקרות המגולפות שלה, שנעשו על ידי האמנים מהאסכולה הפאטמית והאיראנית, ביטוי אומנותי האופייני למבנים הערבים באיפריקיה ואיראן. המוקרנס מעץ, המצוירים בתמונות נדירות ובכתובות כופיות, מציגות קישוטים דמוי צמחים ובעלי חיים, ציפורים, בעלי חיים פנטסטיים ומיתולוגיים, כולל דמויות אנושיות, שהאחרונים אסורים במפורש על פי המסורת המוסלמית במקומות אחרים, כאן מונצחים בסצנות ציד, של מלחמה ואהבה, שחקנים, רקדני בטן ושחקני שחמט.
קישוטים אלו הם המקרה היחיד שנמצא בסיציליה של אמנות אסלאמית שחלחלו אליה טעמים ומושגים נורמנים. בין רוזטות העץ, ציורים ובהם השליט ריבוני או נכבדים בולטים או נציגים בגלימות מזרחיות, לעיתים קרובות יושבים ברגליים שלובות כשהם מנגנים בגיטרות וכלים אחרים.
במקור היו בתקרה כוכבים מתומנים מעץ עם מוטיבים גאומטריים וכתובות, דומים לאלמנטים נפוצים בתקרה של קתדרלת מונריאלה. הם נהרסו בשריפה ב-11 בנובמבר 1811.
תקרה פאטמית
אדריכלות > החלק התת-קרקעי

המתחם של סנטה מריה דלה גראצי קרוי בטעות "הקריפטה" של קפלה פלאטינה. הוא מורכב מכנסייה קטנה, שלפניה יש נרתקס ומקדש קדמי קטן. בשנת 1117 מקדש תת-קרקעי פרימיטיבי, הידוע בכינויו "הכנסייה הפרימיטיבית של סנטה מריה די ג'רוזלמה". הנרתקס שיכן בעבר את תא הקבר של גוליילמו הראשון, מלך סיציליה, שהסרקופג שלו הועבר לקתדרלת מונריאלה לאחר מרד הברונים (אנ').
שני גרמי מדרגות סימטריים מקשרים עם הכנסייה הממוקמת במפלס העליון, הכניסה השתנתה מספר פעמים במשך מאות שנים, מה שגרם לאי ההבנה שהמבנה הוא קריפטה. אחד החדרים מכיל את האוצר של קפלה פלאטינה.
גלריה

האפסיס
חלק מתקרת המוקרנס
מזבח ב"קריפטה"
כתובת בשלוש שפות המזכירה את שעון המים
האלהה של אלכסנדר
מתוך הספר "איטליה" מ-1918
שיש בגוונים שונים
פרט של מוקרנס
הערות שוליים

↑  La Cappella Palatina
| --- | --- |
בקרת זהויות :  NLI: 987007259293405171  GND: 4235243-5  ISNI: 0000 0001 2194 1422  LCCN: nr90016776  VIAF: 158820938   WorldCat (עם VIAF): 158820938 
הפסיפסים בכיפה
מרתה היל

| --- | --- |
אין תמונה חופשית
 לידה:  1 בדצמבר 1900 איסט פלסטיין, ארצות הברית 
 פטירה:  19 בנובמבר 1995 (בגיל 94) ניו יורק, ארצות הברית 
 מדינה:  ארצות הברית 
 השכלה:  אוניברסיטת קולומביה  אוניברסיטת ניו יורק  טיצ'רס קולג' 
 מעסיק:  אוניברסיטת ניו יורק, בית הספר ג'וליארד, בית ספר שטיינהרט לתרבות, חינוך ופיתוח אנושי, אוניברסיטת אורגון 
 
מרתה היל (1 בדצמבר 1900 – 19 בנובמבר 1995) הייתה מורה אמריקאית למחול, שהשפיעה על דורות של תלמידים, היות שכיהנה כ־35 שנים בתפקיד מנהלת תחום המחול בבית הספר ג'וליארד.
ראשית דרכה

היל נולדה באיסט פלסטיין, אוהיו. היא למדה בבית ספר לחינוך גופני בבאטל קריק, מישיגן, וסיימה את לימודיה ב־1920. היא החלה לעבוד שם כמורה למחול, ולימדה בלט והתעמלות שוודית במשך שלוש שנים. בשנת 1923 התקבלה לעבודה כמורה למחול במכללת המדינה למורים של מדינת קנזס. היל לימדה שם במשך שלוש שנים, וב־1926 עברה לניו יורק.
קריירה

לאחר שהגיעה לניו יורק, למדה אצל מורים שונים למחול; אחת הבולטות הייתה מרתה גרהם, שהשפיעה מאוד על היל. בשנת 1927 התקבלה לעבודה בתור מרצה למחול באוניברסיטת אורגון, שם נמנתה על תלמידיה הרקדנית בסי שונברג.
בשנת 1929, משצברה היל מספיק כסף, חזרה לניו יורק. היא הצטרפה ללהקת המחול של מרתה גרהם, השלימה תואר ראשון במכללה למורים של אוניברסיטת קולומביה, והחלה ללמד תלמידי תיכון בבית הספר על שם לינקולן ליד המכללה למורים. בשנת 1930 החלה ללמד באוניברסיטת ניו יורק במחלקה לחינוך גופני של בית הספר לחינוך, ותוך זמן קצר הפכה למנהלת תחום המחול. היל נאלצה לעזוב את להקת המחול של מרתה גרהם ב־1931 בשל אילוצי ההוראה שלה. בשנת 1932, החלה היל ללמד במכללת בנינגטון החדשה בבנינגטון, ורמונט, כמנהלת החוג למחול. היא כיהנה במקביל באוניברסיטת ניו יורק ובבנינגטון עד 1951.
בקיץ 1934 יזמה היל פסטיבל מחול בקיץ בקמפוס מכללת בנינגטון, שהתקיים עד 1942, פרט לשנת 1939, שבה התקיים במילס קולג'. הפסטיבל כלל קורסי מחול בני כמה שבועות. דוריס האמפרי, מרתה גרהם, צ'ארלס וידמן והאניה הולם היו מורים בולטים בפסטיבל.
בשנת 1941 השלימה היל את התואר השני שלה מאוניברסיטת ניו יורק. בשנת 1948 הקימה בית ספר למחול בקונטיקט קולג'. בפסטיבל הקיץ החדש בקונטיקט הועסקו רבים מאותם מורים וכוריאוגרפים מפסטיבל בנינגטון. היל הייתה מנהלת משותפת של הפסטיבל עד 1952. מאוחר יותר שונה שמו של הפסטיבל לפסטיבל המחול האמריקאי, והוא ממשיך להתקיים באוניברסיטת דיוק בקרוליינה הצפונית.
בשנת 1951, החליט ויליאם שומאן, נשיא בית הספר ג'וליארד, לשכור את היל כדי להקים מחלקה למחול. יחד הגו שומאן והיל את הרעיון הנועז להקים מוסד הכשרה לרקדנים שיתחלק באופן שווה בין בלט לבין מחול מודרני.
בשנת 1952 נישאה היל לד"ר ת'רסטון דייוויס. דייוויס מת ב־1961.
היל המשיכה לכהן כמנהלת תחום המחול בג'וליארד עד 1985, והכשירה דורות של רקדנים. היא המשיכה ללמד בג'וליארד עוד מספר שנים לאחר סיום תפקידה כמנהלת. על תלמידיה נמנים פול טיילור, מיוריאל טופז, פינה באוש, דניאל לואיס, לאר לובוביץ', אני אודוביצקי, יאסוקו טוקונאגה, דניס נאהאט, לינדה קנט, דאדלי ויליאמס, ברוס מרקס, מרסדס אלינגטון, מרתה קלארק, סוזן מרשל, סילביה ווטרס, לאנס וסטרגארד, ג'ני קוגן, רוברט גרלנד, מארק חיים, ביבי ניווירת', ורבים אחרים.
תיעוד

סרט תיעודי על אודות היל, בשם Miss Hill: Making Dance Matter, בבימוי גרג ונדר ויר ובהפקת קרן המחול על שם מרתה היל, הוקרן בבכורה בפסטיבל Dance on Camera בניו יורק בשנת 2014.
לקריאה נוספת

McPherson, Elizabeth M. (2013), The Bennington School of the Dance: A History in Writings and Interviews, McFarland, ISBN 9780786474172
The Contributions of Martha Hill to American Dance and Dance Education, 1900-1995 by Elizabeth McPherson, Edwin Mellen Press, 2008.
Martha Hill and the Making of American Dance by Janet Mansfield Soares, Wesleyan University Press, 2009.
הערות שוליים

1 2  Clarke, Mary (30 בנובמבר 1995). "Martha Hill: Teaching America to dance". The Guardian. p. 26. {{cite news}}:  (עזרה)
↑   Miss Hill: Making Dance Matter First Run Features
↑  "Dance on Camera 2014". Dance Films Association. אורכב מ-המקור ב-2014-04-10. נבדק ב-2015-01-09.
↑  "Review: Miss Hill: Making Dance Matter @ Glasgow Film Theatre". The Wee G.
| --- | --- |
בקרת זהויות :  NLI: 987007350161805171  BnF: cb16185254h (data)  GND: 139623620  ISNI: 0000 0000 7147 1919  LCCN: n2008019989  NKC: xx0234003  SELIBR: 247112  SNAC: w62f7mkn  SUDOC: 130362999  VIAF: 38844127   WorldCat (עם VIAF): 38844127
רדיפת קופטים במצרים

רדיפת קופטים במצרים היא הסתה, אפליה, התנכלות, אלימות, פשעי שנאה וטרור המופנים נגד נוצרים קופטים במצרים, בעיקר על רקע שנאה דתית מצד מוסלמים. זוהי דוגמה בולטת להתנכלות לונוצרים במזרח התיכון למרות העובדה שהנצרות היא ילידת המזרח התיכון, ולמרות שנצרות במצרים קיימת עוד מהתקופה הרומית. קופטים (מילולית: "נוצרי מצרי") הם חסידי ישו במצרים, בדרך כלל נוצרים אורתודוקסים מזרחיים, שמרכיבים כיום 10% מאוכלוסיית מצרים והם המיעוט הדתי הגדול ביותר באותה מדינה.
במהלך ההיסטוריה התקיימו מספר מקרי רדיפה נגד קופטים. על פי מנהיגי הקהילה הקופטית, היחס הלא הוגן לנוצרים התחיל במהפכת הקצינים החופשיים בשנת 1952 אשר הונהגה על ידי גמאל עבד אל נאצר.ארגון זכויות האדם Human Rights Watch טוען כי בשנים האחרונות קיימת בעיה גוברת של חוסר סובלנות דתית ואלימות עדתית נגד נוצרים קופטים.
האלימות נגד קופטים מתקיימת במספר צורות כולל פיגועי ירי, פצצות, הצתות, פוגרומים, חטיפות ועוד. מאז 2011 נרצחו מאות קופטים מצריים בעימותים עדתיים, ונהרסו כנסיות רבות וכן בתים עסקים. במחוז אחד בלבד (מיניה ), התרחשו 77 מקרים של התקפות עדתיות על קופטים בין 2011 ל-2016 שתועדו על ידי היוזמה המצרית לזכויות אישיות. גם החטיפה וההיעלמותן של נשים ונערות נוצריות קופטיות נותרו בעיה מתמשכת רצינית. ברוב המקרים הרשויות במצרים מגלות יחס נרפה כלפי האלימות, המשטרה באה באיחור לאירועים של פוגרומים, אין כמעט הגשה של כתבי אישום או הרשעות של אנשים הפוגעים בנוצרים. בנוסף קיימת אפליה מצד המדינה דרך חוקים שונים כמו הגבלות על בניית כנסיוות, הגבלות על קיום טקסים דתיים, קושי לעבור מאסלאם לנצרות, התעלמות מהסתה על ידי אנשי דת ובמערכת החינוך ועוד.
דוגמאות למעשי אלימות נגד קופטים

בפועל חיים רוב המוסלמים והנוצרים זה לצד זה, אך כחלק מחוסר הסובלנות המהותי המאפיין את החברות המוסלמיות הסוניות, נתפס המיעוט הקופטי על ידי הרוב המוסלמי המצרי כנחות, דבר המביא מדי פעם בפעם להיתקלויות אלימות בעיקר מצד המוסלמים כלפי נוצרים.. האירועים האלימים קיבלו תנופה בעשור השני של המאה ה-21, כאשר כל שנה כמעט התחולל אירוע רב נפגעים.
האירוע האלים המשמעותי ביותר בו מוסלמים ונוצרים היו מעורבים היו הפיגועים בכוש (אנ') בשנים 2000–2001, שהיוו נקודת שבר ביחסים שבין נוצרים למוסלמים במצרים. במהלך הפיגועים מוסלמים ונוצרים החלו בתקיפות אלימות זה נגד זה בעקבות התנגשות בין שני צעירים בעלי דתות אלו. כלי תקשורת בעולם דיווחו כי עשרים נוצרים ושני מוסלמים נהרגו לאחר שפרצה אלימות בעיירה אל-כוש, 440 ק"מ דרומית לקהיר..
בשנת 2005, בכפר א-סלאמה שבנפת שרקיה, מחלוקת בין מוסלמי לנוצרי הובילה לאלימות ולבסוף למותו של המוסלמי. בתגובה, קבוצת מוסלמים מהעיירה תקפו את כנסיית אבו סיפין וכמה בתים של תושבים נוצרים כפעולת נקם, ובנוסף גם הספיקו לבזוז כמה חנויות בבעלות נוצרית עד שהמשטרה המקומית הצליחה להרגיע את הרוחות ולפזר את ההמון
בשנת 2006, מוסלמי בשם מחמוד סלאח-אדין עבד אל-רזיק, שנמצא בחקירת המשטרה שיכור ובעל מחלות נפש, תקף באמצעות אקדח שתי כנסיות ונעצר כאשר ניסה לתקוף שילישית, והותיר אחריו הרוג אחד ו-16 פצועים. התוקף לא השתייך לאף אגון ממוסד, וגם האחים המוסלמים מהאופוזיציה גינו את התקיפה.
בשנת 2010 בעיר מרסא מטרוח אימאם מוסלמי קרא בדרשה בתפילות יום השישי לנקות את העיר מ"הנוצרים הכופרים", כתוצאה מכך התכנס המון זועם של כ-3,000 מוסלמים והחל מהומות אלימות. 400 קופטים נאלצו להתבר בכנסייה במשך 10 שעות. במהומות נהרסו לגמרי 18 בתים, 23 חנויות ו-16 מכוניות.
ב-2011 אירעו מספר רב של התנגשויות אלימות בין המוסלמים לנוצרים, בחסות המהפכה, כשבראשונה נהרגו לפחות 21 בני אדם ונפצעו 83 כאשר מכונית תופת התפוצצה מחוץ לכנסייה קופטית באלכסנדריה ב-1 בינואר. ב-7 במאי המהומות הגיעו לבירה קהיר כשכנסייה קופטית הוצתה, ו-11 אנשים נהרגו. ב-10 באוקטובר קמה מחאה עצומה של הקהילה הקופטית שהפגינה מול בניין הטלוויזיה בקהיר. המפגינים הביעו את התסכול בצורה אלימה ולא מבוקרת, ובמצרים דווח על הצתה של רכבי משטרה, זריקת בקבוקי תבערה ואף ירי באש חיה כלפי השוטרים. לאחר עימותים עם כוחות הביטחון, המחאה הגיעה למספר שיא של 24 הרוגים ויותר מ-200 פצועים, מצד המפגינים והשוטרים. באותו חודש דווח על הפגנות מוסלמיות כנגד אישור הממשלה לפתיחת כנסיית הבתולה שהייתה סגורה במשך שלוש שנים, וגם בה נרשמה, אם כי במידה פחותה בהרבה, אלימות בין מפגינים לשוטרים.
ב-14 באוקטובר 2012 שני צעירים מוסלמיים נורו בידיי כוחות הביטחון לאחר שניסו לחטוף אישה ממוצא קופטי.
בינואר 2013, כאשר השלטון במצרים היה נתון בידיי האחים המוסלמים, העמותה הנוצרית ללא מטרות רווח "דלתות פתוחות" (אנ') דירגה את מצרים במקום ה-25 ברשימת המדינות שהכי קשה להיות נוצרי בהן. במקום הראשון דורגה ניגריה.
פיגועי טרור נגד מתפללים ומוסדות דת

בשנים האחרונות התרחשו מספר פיגועי טרור רבי נפגעים, שבהם ארגוני טרור מוסלמים קיצוניים הפועלים במרחבי המזרח התיכון, התקיפו מתפללים נוצרים בעת קיום תפילות או בסמוך להן, או תקפו ילדים שנסעו למוסדות דת.
פיגועי טרור נגד מתפללים ומוסדות דת > טבח בנגע חמאדי

ב-7 בינואר 2010 בעיר נגע חמאדי חמושים מוסלמים פתחו באש לעבר מתפללים נוצרים בעת יציאתם מכנסייה. בטבח נרצחו תשעה נוצרים - 26 נפצעו באופן קשה. הפיגוע התרחש ביום הקדוש ביותר לנוצרים הקופטים, והיה לפיגוע השני בגודלו בעשור, אחרי הפיגועים בכוש. ביום המחרת התחוללו מהומות מצד הנוצרים בעיר שדרשו אכיפה חזקה יותר של המשטרה, מה שהוביל ליידוי אבנים וקריאות גנאי כלפי השוטרים
פיגועי טרור נגד מתפללים ומוסדות דת > הפיגוע בכנסיית אל-בוטרוסייה

ב-11 בדצמבר 2016, התרחש הפיגוע בכנסיית אל-בוטרוסייה מתחם הקתדלרות בקהיר. בשעה 10:00 לערך, בעת תפילה המונית, בוצע פיגוע התאבדות בכנסיית הקדושים פטרוס ופאולוס, הידועה בשם כנסיית אל-בוטרוסיה ונמצאת בסמוך לקתדרלת מרקוס הקדוש (אנ'). הכנסייה שייכת לזרם הנצרות הקופטית ושוכנת ברובע אל-עבאסייה בקהיר, בצמוד לקיר החיצוני של הקתדרלה. כתוצאה מהפיצוץ נהרגו 29 בני אדם ו-47 נפצעו. רוב הקורבנות היו נשים וילדים. הפיצוץ נגרם על ידי מטען במשקל 12 קילוגרם. ארגון המדינה האסלאמית קיבל אחריות לאירוע.
פיגועי טרור נגד מתפללים ומוסדות דת > פיגועי הכנסיות ביום ראשון של הדקלים

ב-9 באפריל 2017 התרחשו פיגועי הכנסיות ביום ראשון של הדקלים בהם התרחשו שני פיצוצים בשתי כנסיות קופטיות בשתי ערים שונות ביום ראשון של הדקלים. הפיגוע הראשון הייתה פיצוף פצצה שהוטמנה בכנסיית גאורגיוס הקדוש בעיר טנטא. בפיגוע נרצחו 27 בני אדם ו-78 נפצעו. לאחר מכן אירע פיצוץ נוסף בסמוך לקתדרלת מרקוס הקדוש באלכסנדריה. בפיגוע זה נרצחו 17 קופטים ו-41 נפצעו.
פיגועי טרור נגד מתפללים ומוסדות דת > פיגוע הירי באל מניא

26 במאי 2017 התרחש פיגוע הירי באל-מניא
, באל-מניא שמדרום לקהיר, כאשר חמושים מארגון המדינה האסלאמית פתחו באש לעבר קופטים שנסעו באוטובוס. בפיגוע נרצחו 29 אנשים, מרביתם ילדים. כ-25 בני אדם נוספים נפצעו.
בסביבות השעה 12:30 חסמו כעשרה מחבלים חמושים את דרכו של האוטובוס, שנשא עשרות ילדים נוצרים קופטים שהיו בדרכם למנזר, ופתחו בירי לעברו. לאחר מכן נכנסו לאוטובוס והמשיכו בירי מטווח קצר. בתגובה לפיגוע תקפו מטוסי חיל האוויר המצרי יעדי מיליציות אסלאמיסטיות בעיר דרנה שבצפון-מזרח לוב.
חטיפת נשים ונערות קופטיות

נשים ונערות קופטיות נחטפות, נאלצות להתאסלם ולהתחתן עם גברים מוסלמים. בשנת 2009 פרסמה הקבוצה Christian Solidarity International, מוושינגטון, מחקר על החטיפות והנישואים הכפויים והייסורים שחשו הצעירות בגלל שהחוקים והבירוקרטיה במדינה מקשים מאד על החזרה לנצרות. קיימות האשמות על חטיפה מאורגנת של קופטים, סחר וקנוניה משטרתית. חוטף לשעבר תיאר את שיטת הפעולה שבה נערה קופטית נחטפת ונאלצת להתחתן עם גבר מוסלמי - שיטה אחת היא חטיפה שלה, הסרת בגדיה בכוח וצילום שלה ליד גבר עירום - ואז איום כי אם לא תתחתן יופצו תמונות עירום שלה (דבר שעלול לגרום לרציחתה). חוטפים מתכננים במשך תקופה את זהות הקורבן. נערות משתכנעות לברוח מהבית עם בחור נאה כדי להתחתן איתו ולאחר מכן מאלצים אותן להנשא לגבר אחר שמשלם לחוטפים
הגבלות של המדינה נגד נוצרים > הגבלות על המרת דת לנצרות

חופש דת הוא אחד החוקים הבסיסיים בחוקת מצרים מ-1923, עם זאת על פי ארגון זכויות האדם Human Rights Watch "מצרים הממירים את דתם לאסלאם לרוב לא נתקלים בקושי, אך מוסלמים המבקשים להמיר את דתם לנצרות לרוב מתקשים לקבל מסמכים ותעודות חדשות, ולעיתים אף נעצרים בעוון זיוף מסמכים אלה". גם הקהילה הקופטית מונעת באופן לא רשמי ממצרים נוצרים להתאסלם, מכיוון שלטענתם תהליך ההתאסלמות קל בהרבה מתהליך ההתנצרות.
הרשויות המצריות מגבילות בפועל את המרת הדתות באופן נקודתי. מקרה נפוץ הוא כשעובדי ציבור, אשר עצמם שמרנים, מעצימים את מורכבות ההליכים המשפטיים ומעכבים בעצמם את המרות הדת גם אם הן חוקיות לגמרי. סוכנויות הביטחון עוצרות את תהליך ההתנצרות או ההתאסלמות בטענה שהוא עשוי לעורר אי שקט חברתי, ובכך מגבילות את היכולת של אזרחים להמיר את דתם.
בשנת 2007, בית המשפט המחוזי של קהיר אישר 45 בקשות להמרת דת מאסלאם לנצרות. לאחר מכן ב-2008 אישר בית המשפט רק ל-12 אזרחים להמיר את דתם, וגם זאת רק לאחר שנרשם בתעודות הזהות החדשות שלהם כי קיבלו על עצמם את האסלאם לתקופה מסוימת.
הגבלות של המדינה נגד נוצרים > הגבלות על קיום טקסים והקמת מבני דת

עד לאחרונה נאלצו הנוצרים לקבל אישור ממשלתי מיוחד כדי לקיים אפילו טקסים שוליים וקטנים. החוק הוקל ב-2005 כך שהסמכות למתן אישור עברה למושל המחוז, אך הקופטים ממשיכים להתמודד עם מכשולים רבים עד שניתן להם לבנות כנסיות. הקהילה הקופטית מצביעה על מכשולים רבים שמציבה המדינה, אשר לא קיימים בבניית מסגדים.
יחס השלטונות לנושא

השלטונות במצרים לא מצליחים להעניק הגנה לקופטים או לא מעוניינים לספק הגנה כזו. לעיתים קרובות הרשויות עוצרות תוקפים מוסלמים שפוגעים בקופטים אך לרוב התביעה לא מצליחה לחקור, להעמיד לדין או להרשיע אותם. יש גם דיווחים על אדישות מצד כוחות הביטחון מול אלימות נגד קופטים. קיימת הסתה ושנאה דתית בתוכניות הלימודים בבתי הספר, בתקשורת ובמוסדות הדת.
התקפות ספורדיות נגד קופטים התקיימו במשך מאות שנים. עם זאת יש הטוענים כי האלימות של השנים האחרונות דומה יותר לטיהור אתני, שכן גלים של פוגרומים ופיגועים אילצו מאות, לפעמים אלפי אזרחים נוצרים לברוח מבתיהם. לפי הטענות בכל אירוע המשטרה, למרות פניות נואשות, מגיעה תמיד לאחר סיום האלימות. בהמשך כוחות הביטחון כופים על הפצועים הפצועים לבצע "פיוס" עם תוקפיהם, כדי להימנע מהעמדה לדין של האשמים. לדברי פעיל זכויות האדם Moheb Zaki, נכון לשנת 2010 אף מוסלמי לא הורשע באף אחד מהפשעים הללו.
הגירת נוצרים ממצרים

נוצרים קופטים מהגרים ממצרים למדינות אחרות. הקופטים היגרו ממצרים הן כדי לשפר את מצבם הכלכלי והן כדי להימלט מהטרדות ורדיפות שיטתיות. אף כי נוצרים הם מיעוט במצרים, חלק ניכר מהמצרים שהיגרו ממצרים הם נוצרים. מגמה זו דומה לדפוסי הגירה של נוצרים ממדינות אחרות במזרח התיכון וכן ליציאת יהודי מצרים ממנה על רקע רדיפות וקשיים כלכליים.
ההגירה של קופטים אל מחוץ למצרים החלה בעיקר בשנות החמישים של המאה ה-20, כתוצאה מאפליה, רדיפת קופטים והכנסה נמוכה במצרים. לאחר עליית גמאל עבד אל נאצר לשלטון, התנאים הכלכליים והחברתיים הידרדרו ומצרים עשירים רבים יותר, במיוחד קופטים, היגרו לארצות הברית, קנדה ואוסטרליה.
בשנים 1956–1957, על רקע מלחמת סיני עלתה שנאת הזרים במצרים. גירוש יהודי מצרים התרחשה יציאת וגירוש של המוטמסירון של מצרים. המוטמסירון היו מצרים עם אורנטייציה אירופאית, שכללו מצרים ממוצא המעצמות הקולוניאליות הבריטיות והצרפתיות, וכן יוונים נוצרים, איטלקים, סורים-לבנונים, ארמנים. ב-1967 ההגירה של קופטים גברה שוב בעקבות מלחמת ששת הימים. הגירתם של קופטים עניים ופחות משכילים גברה לאחר 1972, כאשר מועצת הכנסיות העולמית וקבוצות דתיות אחרות החלו לסייע להגירה הקופטית. ההגירה של קופטים מצרים גברה תחת שלטונו של אנואר סאדאת - רבים ניצלו את מדיניות "הדלת הפתוחה" של סאדאת כדי לעזוב את המדינה ותחת חוסני מובארכ. קופטים רבים הם בוגרי אוניברסיטאות במקצועות, כגון רפואה והנדסה. המהגרים החדשים שלאחר 2011 לארצות הברית כללו גם קופטים משכילים ממעמד הביניים וגם קופטים עניים יותר, כפריים יותר.
במהלך האירוע ההיסטורי המכונה 'האביב הערבי', לפחות 100 אלף קופטים עזבו את מצרים, והצטרפו לבני עדתם ברחבי העולם, שמספרם מחוץ למצרים גדל בחדות מאז שנות ה-60. אוכלוסיות הפזורה הקופטיות הגדולות ביותר הן בארצות הברית, בקנדה ובאוסטרליה, אך לקופטים יש נוכחות במדינות רבות אחרות.
ראו גם

הגירה של נוצרים מהמזרח התיכון
פיגוע הירי באל-מניא
פיגועי הכנסיות במצרים ביום ראשון של הדקלים
הפיגוע בכנסיית אל-בוטרוסייה
מרה בלר

| --- | --- |
אין תמונה חופשית
 לידה:  14 באוגוסט 1945 צ'רנוביץ, ברה"מ 
 פטירה:  30 באוקטובר 2004 (בגיל 59) 
 מקום לימודים:  אוניברסיטת מרילנד, האוניברסיטה העברית בירושלים 
 מוסדות:  האוניברסיטה העברית בירושלים 
 תחומי עניין:  פילוסופיה של המדע 
 עיסוק:  פילוסופית 
 מדינה:  ישראל 
 
מרה בלר (Mara Beller;‏ 14 באוגוסט 1945 - 30 באוקטובר 2004) הייתה פרופסור להיסטוריה ופילוסופיה של המדע ופרו-רקטור באוניברסיטה העברית בירושלים, ומומחית בעלת שם עולמי בפרשנויות לתורת הקוונטים.
ביוגרפיה

בלר נולדה בצ'רנוביץ. עלתה לישראל בשנת 1964. עם עלייתה החלה ללמוד באוניברסיטה העברית לתואר בפיזיקה ומתמטיקה ואחר כך המשיכה לתואר שני בפילוסופיה של המדעים. את תואר הדוקטור עשתה באוניברסיטת מרילנד בארצות הברית. נושא הדיסרטציה שלה היה "The genesis of interpretations of quantum physics 1925–1927".
בשנת 1984, לאחר שסיימה את עבודת הדוקטורט בארצות הברית הצטרפה לסגל האוניברסיטה העברית כמורה וחוקרת בתוכנית להיסטוריה ופילוסופיה של המדע.
בשנת 1999 יצא ספרה Quantum Dialogue The Making of Revolution. הספר נבחר על ידי כתב העת Journal of the History of Ideas כספר הטוב ביותר להיסטוריה אינטלקטואלית לשנת 1999.
בשנת 1990 מונתה למרצה בכירה, ובשנת 1998 מונתה לפרופסור מן המניין (בצעד חריג מכיוון שלא כיהנה קודם כדרגת פרופסור חבר). בין השנים 2001 –2004 שימשה בתפקיד פרו-רקטור האוניברסיטה העברית.
מרה הייתה נשואה לאהרון ואם לדנה ומיכאל. הייתה בת 59 במותה.
מרחוק לרחוק (שיר)

| --- | --- |

 סינגל בביצוע אדם
 מתוך האלבום מרחוק לרחוק
 יצא לאור:  מרץ 1989
 שפה:  עברית
 אורך:  3:41
 חברת תקליטים:  הד ארצי
 כתיבה:  אלונה קמחי
 לחן:  יזהר אשדות
"מרחוק לרחוק" הוא סינגל שהוקלט על ידי הזמר הישראלי אדם. את השיר הוציאה במרץ 1989 לאור חברת התקליטים הד ארצי, והוא נכלל כרצועה השישית באלבום האולפן השני של הזמר, מרחוק לרחוק.
השיר נכתב על ידי אלונה קמחי והולחן על ידי יזהר אשדות. ב-14 במרץ 1989 נכנס למצעד הפזמונים השבועי של רשת ג' במקום ה-23. ב-11 באפריל עלה לשיאו במקום התשיעי. ב-16 במאי יצא מטבלת הדירוג לאחר שבעה שבועות צעידה רצופה.
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  ישראל | רשת ג' | 9 |  |